Podľa rozdeľovníka: OvZP BBSK - platné (114)

|  |  |  |  |
| --- | --- | --- | --- |
| Váš list číslo/zo dňa | Naše číslo | Vybavuje/linka | Banská Bystrica |
| / | 08642/2018/ODDVO-2  48395/2018 | Mgr. Martin Daniš /048/4325645 | 21. 12. 2018 |

Vec

**Príkaz č. 013/2018/ODDVO upravujúci postupy a procesy pri zadávaní zákaziek podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov pre organizácie v zriaďovateľskej pôsobnosti BBSK.**

Dobrý deň,

V prílohe tohto listu Vám zasielame znenie príkazu č. 013/2018/ODDVO, ktorý upravuje postupy a procesy pri zadávaní zákaziek podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO) pre OvZP.

Príkaz nadobúda účinnosť dňa 01.01.2019 a je platný pre všetky organizácie v zriaďovateľskej pôsobnosti Banskobystrického samosprávneho kraja.

Oproti predošlému príkazu č. 005/2018/ODDVO dochádza k nasledovným podstatným zmenám, ktoré súvisia tak s novelizáciou zákona o verejnom obstarávaní s účinnosťou od 01.01.2019, ako aj z praktických skúseností z uplynulého roku 2018:

1. Zákazky s hodnotou do 5000,- € bez DPH sú vyňaté z pôsobnosti ZVO prostredníctvom výnimky uvedenej v § 1 ods. 14 ZVO.
2. Na zasielanie požiadaviek na verejné obstarávanie, plánov verejného obstarávania, ohlasovacích povinností a pod. sa zavádza aplikácia WORKFLOW. Prístupové údaje a manuály k práci v aplikácií budú zasielané žiadateľom a schvaľovateľom v priebehu prvého januárového týždňa. Používanie aplikácie je jednoduché a z manuálu ľahko pochopiteľné, v každom prípade budú na prácu s aplikáciou vyškolení zamestnanci ODDVO, ktorí budú v nutných prípadoch poskytovať podporu pre OvZP.
3. Vypúšťajú sa niektoré prílohy príkazu (vzorové dokumenty), náležitosti, ktoré majú byť obsiahnuté v požiadavkách, záznamoch zo zadávania zákaziek a pod. sú uvedené priamo v texte príkazu, keďže podstatná nie je forma, ale obsah týchto dokumentov.
4. Vzhľadom na úpravu ZVO uvedenú v bode 1 sa zmenila definícia zákazky s nízkou hodnotou, viď čl. 6 príkazu, čiže sa stanovil spodný limit 5000,- € bez DPH.
5. Ohlasovacia povinnosť v zmysle ods. 6.2. čl. 6 príkazu sa rozšírila aj o zákazky na zhotovenie projektových dokumentácií.
6. V príkaze pribudol nový čl. 7, ktorým sa pridáva OvZP povinnosť zasielať dodatky k zmluvám na schválenie ODDVO. Dodatky tak bude možné podpisovať iba po predošlom schválení na ODDVO.
7. V príkaze pribudol nový čl. 8., v ktorom sú prehľadne zhrnuté povinnosti zverejňovania kvartálnych správ pre OvZP, ktoré vyplývajú zo ZVO. Rovnako tak budú kvartálne správy OvZP povinné zasielať aj na ODDVO.
8. Ďalšie zmeny sú uvedené priamo v príkaze.

Sme presvedčení, že nové pravidlá výrazne prispejú ku kvalitnejšej a efektívnejšej spolupráci medzi OvZP a BBSK.

S úctou,

|  |  |
| --- | --- |
|  | Mgr. Martin Daniš  vedúci oddelenia verejného obstarávania |
|  |  |